CELEX: 32013R0301
Language: sk
Date: 2013-03-27 00:00:00
Title: Nariadenie Komisie (EÚ) č. 301/2013 z  27. marca 2013 , ktorým sa mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o ročné vylepšenia Medzinárodných štandardov finančného výkazníctva (IFRS), cyklus 2009 – 2011  Text s významom pre EHP

28.3.2013   
            
            
               SK
            
            
               Úradný vestník Európskej únie
            
            
               L 90/78
            
         NARIADENIE KOMISIE (EÚ) č. 301/2013
   z 27. marca 2013,
   ktorým sa mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o ročné vylepšenia Medzinárodných štandardov finančného výkazníctva (IFRS), cyklus 2009 – 2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
   keďže:
   
               (1)
            
            
               Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali k 15. októbru 2008.
            
         
               (2)
            
            
               V rámci svojho pravidelného procesu vylepšovania, ktorý sa zameriava na zefektívnenie a objasnenie štandardov, Rada pre medzinárodné účtovné štandardy (IASB) uverejnila 17. mája 2012 Ročné vylepšenia medzinárodných štandardov finančného výkazníctva za roky 2009 – 2011 (ďalej len „vylepšenia“). Cieľom vylepšení je riešiť otázky, ktoré nie sú naliehavé, ale sú potrebné, a o ktorých diskutuje IASB počas projektového cyklu, ktorý sa začal v roku 2009 a ktorý sa týka oblastí nedôslednosti v rámci medzinárodných štandardov finančného výkazníctva (IFRS) alebo prípadov, v ktorých sa vyžaduje objasnenie znenia. Tri vylepšenia, konkrétne zmeny a doplnenia dodatku D k IFRS 1, Medzinárodných účtovných štandardov (IAS) 16 a IAS 34, sú objasneniami alebo opravami príslušných štandardov. Ostatné tri vylepšenia, konkrétne zmeny a doplnenia IFRS 1, IAS 1 a IAS 32, zahŕňajú zmeny existujúcich požiadaviek alebo dodatočné usmernenia súvisiace s implementáciou týchto požiadaviek.
            
         
               (3)
            
            
               Konzultácie so skupinou odborných znalcov (TEG) Európskej poradnej skupiny pre finančné výkazníctvo (EFRAG) potvrdzujú, že vylepšenia spĺňajú technické kritériá na prijatie stanovené v článku 3 ods. 2 nariadenia (ES) č. 1606/2002.
            
         
               (4)
            
            
               Nariadenie (ES) č. 1126/2008 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Regulačného výboru pre účtovníctvo,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1126/2008 sa mení a dopĺňa takto:
   
               (1)
            
            
               Medzinárodný štandard finančného výkazníctva (IFRS) 1 Prvé uplatnenie Medzinárodných štandardov finančného výkazníctva sa mení a dopĺňa tak, ako sa stanovuje v prílohe k tomuto nariadeniu.
            
         
               (2)
            
            
               Medzinárodný účtovný štandard (IAS) 1 Prezentácia účtovnej závierky sa mení a dopĺňa tak, ako sa stanovuje v prílohe k tomuto nariadeniu.
            
         
               (3)
            
            
               IFRS 1 Prvé uplatnenie Medzinárodných štandardov finančného výkazníctva a IAS 34 Finančné vykazovanie v priebehu účtovného roka sa menia a dopĺňajú v súlade s IAS 1, ako sa stanovuje v prílohe k tomuto nariadeniu.
            
         
               (4)
            
            
               IAS 16 Nehnuteľnosti, stroje a zariadenia sa mení a dopĺňa tak, ako sa stanovuje v prílohe k tomuto nariadeniu.
            
         
               (5)
            
            
               IAS 32 Finančné nástroje: Prezentácia sa mení a dopĺňa tak, ako sa stanovuje v prílohe k tomuto nariadeniu.
            
         
               (6)
            
            
               Interpretácia 2 Výboru pre interpretáciu medzinárodného finančného výkazníctva (IFRIC) Členské podiely v družstvách a podobné nástroje sa mení a dopĺňa v súlade s IAS 32, ako sa stanovuje v prílohe k tomuto nariadeniu.
            
         
               (7)
            
            
               IAS 34 Finančné vykazovanie v priebehu účtovného roka sa mení a dopĺňa tak, ako sa stanovuje v prílohe k tomuto nariadeniu.
            
         Článok 2
   Každá spoločnosť uplatní zmeny a doplnenia uvedené v článku 1 najneskôr od dátumu začiatku svojho prvého rozpočtového roka, ktorý sa začína 1. januára 2013 alebo neskôr.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. marca 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 243, 11.9.2002, s. 1.
   
      (2)  Ú. v. EÚ L 320, 29.11.2008, s. 1.
   
      PRÍLOHA
      
         MEDZINÁRODNÉ ÚČTOVNÉ ŠTANDARDY
      
      
                  
                     IFRS 1
                  
               
               
                  
                              
                                 IFRS 1
                              
                           
                           
                              
                                 Prvé uplatnenie Medzinárodných štandardov finančného výkazníctva
                              
                           
                        
            
                  
                     IAS 1
                  
               
               
                  
                              
                                 IAS 1
                              
                           
                           
                              
                                 Prezentácia účtovnej závierky
                              
                           
                        
            
                  
                     IAS 16
                  
               
               
                  
                              
                                 IAS 16
                              
                           
                           
                              
                                 Nehnuteľnosti, stroje a zariadenia
                              
                           
                        
            
                  
                     IAS 32
                  
               
               
                  
                              
                                 IAS 32
                              
                           
                           
                              
                                 Finančné nástroje: Prezentácia
                              
                           
                        
            
                  
                     IAS 34
                  
               
               
                  
                              
                                 IAS 34
                              
                           
                           
                              
                                 Finančné vykazovanie v priebehu účtovného roka
                              
                           
                        
            „Reprodukcia povolená v rámci Európskeho hospodárskeho priestoru. Všetky existujúce práva vyhradené mimo EHP, s výnimkou práva reprodukovania na účely osobného použitia alebo iného riadneho nakladania. Ďalšie informácie je možné získať od IASB na adrese www.iasb.org.“
      
         Zmeny a doplnenia IFRS 1 Prvé uplatnenie Medzinárodných štandardov finančného výkazníctva
         
      
      Dopĺňajú sa odseky 4A až 4B, 23A až 23B a 39P.
      ROZSAH PÔSOBNOSTI
      
                  4A
               
               
                  Bez ohľadu na požiadavky odsekov 2 a 3 účtovná jednotka, ktorá uplatňovala štandardy IFRS v predchádzajúcom období vykazovania, ale ktorej najaktuálnejšia predchádzajúca ročná účtovná závierka neobsahovala výslovné a bezvýhradné vyhlásenie o súlade s IFRS, musí buď uplatniť tento IFRS, alebo uplatniť štandardy IFRS retrospektívne v súlade s IAS 8 Účtovná politika, zmeny v účtovných odhadoch a chyby, ako keby táto účtovná jednotka uplatňovať štandardy IFRS nikdy neprestala.
               
            
                  4B
               
               
                  Ak sa účtovná jednotka rozhodne neuplatniť tento IFRS v súlade s odsekom 4A, účtovná jednotka napriek tomu uplatňuje okrem požiadaviek na zverejňovanie uvedených v IAS 8 požiadavky na zverejňovanie uvedené v odsekoch 23A až 23B štandardu IFRS 1.
               
            PREZENTÁCIA A ZVEREJŇOVANIE
      
         Vysvetlenie prechodu na IFRS
      
      
                  23A
               
               
                  Účtovná jednotka, ktorá uplatnila štandardy IFRS v predchádzajúcom období, ako sa opisuje v odseku 4A, zverejní:
                  
                              (a)
                           
                           
                              dôvod, prečo prestala uplatňovať štandardy IFRS a
                           
                        
                              (b)
                           
                           
                              dôvod, prečo štandardy IFRS začína opätovne používať.
                           
                        
            
                  23B
               
               
                  Ak sa účtovná jednotka v súlade s odsekom 4A rozhodne neuplatňovať IFRS 1, vysvetlí dôvody, prečo sa rozhodla uplatňovať štandardy IFRS, ako keby uplatňovať štandardy IFRS nikdy neprestala.
               
            DÁTUM ÚČINNOSTI
      
                  39P
               
               
                  Na základe dokumentu Cyklus ročných zlepšení 2009 – 2011 z mája 2012 sa doplnili odseky 4A až 4B a 23A až 23B. Účtovná jednotka uplatňuje túto zmenu a doplnenie retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            
         Zmena a doplnenie dodatku D štandardu IFRS 1 Prvé uplatnenie Medzinárodných štandardov finančného výkazníctva
         
      
      Mení a dopĺňa sa odsek D23 a dopĺňa sa odsek 39Q.
      
         Náklady na prijaté úvery a pôžičky
      
      
                  D23
               
               
                  Prvouplatňovateľ sa môže rozhodnúť uplatňovať požiadavky IAS 23 od dátumu prechodu alebo od skoršieho dátumu, ako sa povoľuje odsekom 28 štandardu IAS 23. Od dátumu, od ktorého účtovná jednotka uplatňujúca túto výnimku začína uplatňovať IAS 23, účtovná jednotka:
                  
                              (a)
                           
                           
                              neprehodnotí zložku nákladov na prijaté úvery a pôžičky, ktorá bola kapitalizovaná podľa predchádzajúcich GAAP a ktorá sa zahrnula do účtovnej hodnoty aktív k danému dátumu a
                           
                        
                              (b)
                           
                           
                              účtuje náklady na prijaté úvery a pôžičky vzniknuté k uvedenému dátumu alebo po tomto dátume v súlade s IAS 23 vrátane tých nákladov na prijaté úvery a pôžičky, ktoré vznikli k uvedenému dátumu alebo po tomto dátume v súvislosti s majetkom vo výstavbe, ktorý spĺňa kritériá.
                           
                        
            DÁTUM ÚČINNOSTI
      
                  39Q
               
               
                  Na základe dokumentu Cyklus ročných zlepšení 2009 – 2011 z mája 2012 sa zmenil a doplnil odsek D23. Účtovná jednotka uplatňuje túto zmenu a doplnenie retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            
         Zmena a doplnenie IAS 1 Prezentácia účtovnej závierky
         
      
      Menia a dopĺňajú sa odseky 10, 38 a 41. Odseky 39 a 40 sa vypúšťajú. Dopĺňajú sa odseky 38A až 38D, 40A až 40D a 139L (aj keď je obsah odsekov 38A a 38B založený na predchádzajúcich odsekoch 39 a 40, ktoré sa teraz vypúšťajú), ako aj nadpisy pred odsekmi 38, 38C a 40A.
      
         Účtovná závierka v úplnej štruktúre
      
      
                  
                     10
                  
               
               
                  
                     Účtovná závierka v úplnej štruktúre obsahuje:
                  
                              
                                 (a)
                              
                           
                           
                              
                                 výkaz o finančnej situácii ku koncu obdobia;
                           
                        
                              
                                 (b)
                              
                           
                           
                              
                                 výkaz ziskov a strát a ostatných súčastí komplexného výsledku za obdobie;
                           
                        
                              
                                 (c)
                              
                           
                           
                              
                                 výkaz zmien vlastného imania za obdobie;
                           
                        
                              
                                 (d)
                              
                           
                           
                              
                                 výkaz o peňažných tokoch za obdobie;
                           
                        
                              
                                 (e)
                              
                           
                           
                              
                                 poznámky obsahujúce prehľad významných účtovných politík a ďalšie vysvetľujúce informácie;
                           
                        
                              
                                 (ea)
                              
                           
                           
                              
                                 porovnávacie informácie za predchádzajúce obdobie uvedené v odsekoch 38 a 38A a
                              
                           
                        
                              
                                 (f)
                              
                           
                           
                              
                                 výkaz o finančnej situácii k začiatku predchádzajúceho obdobia, ak účtovná jednotka uplatňuje účtovnú politiku retrospektívne alebo retrospektívne prehodnocuje položky vo svojej účtovnej závierke alebo ak reklasifikuje položky vo svojej účtovnej závierke v súlade s odsekmi 40A až 40D.
                              
                           
                        
            
         Účtovná jednotka môže použiť aj názvy výkazov, ktoré sú odlišné od názvov použitých v tomto štandarde. Účtovná jednotka môže napríklad použiť názov „výkaz komplexného účtovného výsledku“ namiesto „výkaz ziskov a strát a ostatných súčastí komplexného výsledku“.
      
         Porovnávacie informácie
      
      
         Minimálne porovnávacie informácie
      
      
                  
                     38
                  
               
               
                  S výnimkou prípadov, keď sa v štandardoch IFRS povoľuje alebo požaduje inak, účtovná jednotka ku všetkým sumám vykazovaným v účtovnej závierke za bežné obdobie uvedie porovnávacie informácie za predchádzajúce obdobie. Ak je to relevantné so zreteľom na zrozumiteľnosť účtovnej závierky za bežné obdobie, účtovná jednotka uvádza porovnávacie informácie aj k slovným a opisným informáciám.
               
            
                  
                     38A
                  
               
               
                  Účtovná jednotka prezentuje minimálne dva výkazy o finančnej situácii, dva výkazy ziskov a strát a ostatných súčastí komplexného výsledku, dva samostatné výkazy ziskov a strát (ak sa prezentujú), dva výkazy o peňažných tokoch a dva výkazy zmien vlastného imania a súvisiace poznámky.
               
            
                  38B
               
               
                  V niektorých prípadoch sú opisné informácie, ktoré obsahuje účtovná závierka za predchádzajúce obdobie (obdobia), naďalej relevantné aj pre bežné obdobie. Napríklad účtovná jednotka v bežnom období zverejňuje podrobnosti o právnom spore, ktorého výsledok bol na konci predchádzajúceho obdobia neistý a zatiaľ nie je vyriešený. Používatelia môžu mať úžitok zo zverejnenia informácie, že na konci predchádzajúceho obdobia existovala táto neistota, a zo zverejnenia informácie o krokoch, ktoré sa počas tohto obdobia uskutočnili na odstránenie tejto neistoty.
               
            
         
            Doplňujúce porovnávacie informácie
         
      
      
                  38C
               
               
                  Účtovná jednotka môže okrem minimálnej porovnávacej účtovnej závierky požadovanej štandardmi IFRS prezentovať porovnávacie informácie, pokiaľ sú tieto informácie zostavené v súlade so štandardmi IFRS. Tieto porovnávacie informácie môžu obsahovať jeden alebo viacero výkazov uvedených v odseku 10, ale nemusia zahŕňať účtovnú závierku v úplnej štruktúre. V takom prípade účtovná jednotka prezentuje u týchto dodatočných výkazov príslušné informačné poznámky.
               
            
                  38D
               
               
                  Účtovná jednotka môže napríklad prezentovať tretí výkaz ziskov a strát a ostatných súčastí komplexného výsledku (čím prezentuje bežné obdobie, predchádzajúce obdobie a jedno dodatočné porovnávacie obdobie). Od účtovnej jednotky sa však nevyžaduje, aby prezentovala tretí výkaz o finančnej situácii, tretí výkaz o peňažných tokoch alebo tretí výkaz zmien vlastného imania (t. j. dodatočnú účtovnú závierku na účely porovnania). Od účtovnej jednotky sa vyžaduje, aby v poznámkach k účtovnej závierke prezentovala porovnávacie informácie týkajúce sa tohto dodatočného výkazu ziskov a strát a ostatných súčastí komplexného výsledku.
               
            
                  39
               
               
                  [Vypúšťa sa.]
               
            
                  40
               
               
                  [Vypúšťa sa.]
               
            
         
            Zmena účtovnej politiky, retrospektívna zmena vykazovania alebo reklasifikácia
         
      
      
                  
                     40A
                  
               
               
                  Účtovná jednotka prezentuje okrem minimálnej porovnávacej účtovnej závierky, ako sa vyžaduje v odseku 38A, tretí výkaz o finančnej situácii k začiatku predchádzajúceho obdobia, ak:
                  
                              (a)
                           
                           
                              
                                 uplatňuje účtovnú politiku retrospektívne, vykonáva retrospektívnu zmenu vykazovania položiek vo svojej účtovnej závierke alebo ak reklasifikuje položky vo svojej účtovnej závierke a
                              
                           
                        
                              (b)
                           
                           
                              
                                 retrospektívne uplatnenie, retrospektívna zmena vykazovania alebo reklasifikácia má významný vplyv na informácie vo výkaze o finančnej situácii k začiatku predchádzajúceho obdobia.
                              
                           
                        
            
                  40B
               
               
                  Za okolností opísaných v odseku 40A prezentuje účtovná jednotka tri výkazy o finančnej situácii:
                  
                              (a)
                           
                           
                              ku koncu bežného obdobia;
                           
                        
                              (b)
                           
                           
                              ku koncu predchádzajúceho obdobia a
                           
                        
                              (c)
                           
                           
                              k začiatku predchádzajúceho obdobia.
                           
                        
            
                  40C
               
               
                  Ak sa od účtovnej jednotky vyžaduje, aby prezentovala dodatočný výkaz o finančnej situácii v súlade s odsekom 40A, musí zverejniť informácie, ktoré sa vyžadujú v odsekoch 41 až 44 a IAS 8. Nemusí však prezentovať príslušné poznámky k otváraciemu výkazu o finančnej situácii k začiatku predchádzajúceho obdobia.
               
            
                  40D
               
               
                  Dátumom tohto otváracieho výkazu o finančnej situácii je dátum k začiatku predchádzajúceho obdobia bez ohľadu nato, či sú v účtovnej závierke účtovnej jednotky prezentované porovnávacie informácie za skoršie obdobia (ako sa povoľuje v odseku 38C).
               
            
                  
                     41
                  
               
               
                  Ak účtovná jednotka zmení spôsob prezentácie alebo klasifikácie položiek v účtovnej závierke, musí reklasifikovať porovnávacie sumy okrem prípadov, keď je reklasifikácia neuskutočniteľná. Ak účtovná jednotka reklasifikuje porovnávacie sumy, zverejní (a to aj k začiatku predchádzajúceho obdobia):
                  
                              
                                 (a)
                              
                           
                           
                              
                                 povahu reklasifikácie;
                           
                        
                              
                                 (b)
                              
                           
                           
                              
                                 sumu každej položky alebo triedy položiek, ktoré sú predmetom reklasifikácie a
                              
                           
                        
                              
                                 (c)
                              
                           
                           
                              
                                 dôvod na reklasifikáciu.
                              
                           
                        
            PRECHODNÉ USTANOVENIA A DÁTUM ÚČINNOSTI
      
                  139L
               
               
                  Na základe dokumentu Cyklus ročných zlepšení 2009 – 2011 z mája 2012 sa zmenili a doplnili odseky 10, 38 a 41, vypustili sa odseky 39 až 40 a doplnili sa odseky 38A až 38D a 40A až 40D. Účtovná jednotka uplatňuje túto zmenu a doplnenie retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            
         Následné zmeny a doplnenia iných štandardov vyplývajúce zo zmeny a doplnenia IAS 1
      
      
         Na zabezpečenie súladu s revidovaným IAS 1 sú potrebné tieto zmeny a doplnenia iných štandardov IFRS.
      
      
         Zmeny a doplnenia IFRS 1 Prvé uplatnenie Medzinárodných štandardov finančného výkazníctva
         
      
      Mení a dopĺňa sa odsek 21 a dopĺňa sa odsek 39R.
      PREZENTÁCIA A ZVEREJŇOVANIE
      
         Porovnávacie informácie
      
      
                  21
               
               
                  Prvá účtovná závierka účtovnej jednotky podľa IFRS musí obsahovať najmenej tri výkazy o finančnej situácii, dva výkazy ziskov a strát a ostatných súčastí komplexného výsledku, dva samostatné výkazy ziskov a strát (ak sa prezentujú), dva výkazy o peňažných tokoch a dva výkazy zmien vlastného imania a súvisiace poznámky vrátane porovnávacích informácií pre všetky prezentované výkazy.
               
            DÁTUM ÚČINNOSTI
      
                  39R
               
               
                  Na základe dokumentu Cyklus ročných zlepšení 2009 – 2011 z mája 2012 sa zmenil a doplnil odsek 21. Účtovná jednotka uplatňuje túto zmenu a doplnenie retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            
         Zmena a doplnenie IAS 34 Finančné vykazovanie v priebehu účtovného roka
         
      
      Mení a dopĺňa sa odsek 5 a dopĺňa sa odsek 52.
      OBSAH FINANČNÉHO VÝKAZU V PRIEBEHU ÚČTOVNÉHO ROKA
      
                  5
               
               
                  IAS 1 vymedzuje účtovnú závierku v úplnej štruktúre, ktorá obsahuje tieto súčasti:
                  
                              (a)
                           
                           
                              výkaz o finančnej situácii ku koncu obdobia;
                           
                        
                              (b)
                           
                           
                              výkaz ziskov a strát a ostatných súčastí komplexného výsledku za obdobie;
                           
                        
                              (c)
                           
                           
                              výkaz zmien vlastného imania za obdobie;
                           
                        
                              (d)
                           
                           
                              výkaz o peňažných tokoch za obdobie;
                           
                        
                              (e)
                           
                           
                              poznámky obsahujúce prehľad významných účtovných politík a ďalšie vysvetľujúce informácie;
                           
                        
                              (ea)
                           
                           
                              porovnávacie informácie za predchádzajúce obdobie uvedené v odsekoch 38 a 38A štandardu IAS 1 a
                           
                        
                              (f)
                           
                           
                              výkaz o finančnej situácii k začiatku predchádzajúceho obdobia, ak účtovná jednotka uplatňuje účtovnú politiku retrospektívne alebo retrospektívne prehodnocuje položky vo svojej účtovnej závierke alebo ak reklasifikuje položky vo svojej účtovnej závierke v súlade s odsekmi 40A až 40D štandardu IAS 1.
                           
                        Účtovná jednotka môže použiť aj názvy výkazov, ktoré sú odlišné od názvov použitých v tomto štandarde. Účtovná jednotka môže napríklad použiť názov „výkaz komplexného účtovného výsledku“ namiesto „výkaz ziskov a strát a ostatných súčastí komplexného výsledku“.
               
            DÁTUM ÚČINNOSTI
      
                  52
               
               
                  Na základe dokumentu Cyklus ročných zlepšení 2009 – 2011 z mája 2012 sa zmenil a doplnil odsek 5 ako následná zmena a doplnenie vyplývajúce zo zmeny a doplnenia IAS 1 Prezentácia účtovnej závierky. Účtovná jednotka uplatňuje túto zmenu a doplnenie retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            
         Zmena a doplnenie IAS 16 Nehnuteľnosti, stroje a zariadenia
         
      
      Mení a dopĺňa sa odsek 8 a dopĺňa sa odsek 81G.
      VYKAZOVANIE
      
                  8
               
               
                  Položky ako náhradné diely, prídavné zariadenia a servisné zariadenia sa vykazujú v súlade s týmto IFRS, ak vyhovujú definícii nehnuteľností, strojov a zariadení. V opačnom prípade sa takéto položky klasifikujú ako zásoby.
               
            DÁTUM ÚČINNOSTI
      
                  81G
               
               
                  Na základe dokumentu Cyklus ročných zlepšení 2009 – 2011 z mája 2012 sa zmenil a doplnil odsek 8. Účtovná jednotka uplatňuje túto zmenu a doplnenie retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            
         Zmena a doplnenie IAS 32 Finančné nástroje: prezentácia
         
      
      Menia a dopĺňajú sa odseky 35, 37 a 39 a dopĺňajú sa odseky 35A a 97M.
      PREZENTÁCIA
      
         Úrok, dividendy, straty a zisky
      
      
         (pozri aj odsek AG37)
      
      
                  
                     35
                  
               
               
                  Úrok, dividendy, straty a zisky týkajúce sa finančného nástroja alebo komponentu, ktorý je finančným záväzkom, sa vykazujú ako výnos alebo náklad vo výkaze ziskov a strát. Rozdelenia držiteľom nástroja vlastného imania vykazuje účtovná jednotka priamo vo vlastnom imaní. Transakčné náklady z transakcie s vlastným imaním sa zaúčtujú ako zníženie vlastného imania.
               
            
                  35A
               
               
                  Daň z príjmu súvisiaca s rozdelením držiteľom nástroja vlastného imania a s transakčnými nákladmi z transakcie s vlastným imaním sa zaúčtuje v súlade s IAS 12 Dane z príjmov.
               
            
                  37
               
               
                  Účtovnej jednotke pri emisii alebo odkúpení vlastných nástrojov vlastného imania zvyčajne vznikajú rôzne náklady. Tieto náklady môžu zahŕňať registračné a iné povinné poplatky, sumy platené právnym, účtovným a iným odborným poradcom, náklady na tlač a kolky. Transakčné náklady z transakcie s vlastným imaním sa účtujú ako zníženie vlastného imania do rozsahu, v akom ide o prírastkové náklady priamo priraditeľné ku transakcii s vlastným imaním, ktorým by sa inak dalo vyhnúť. Náklady z transakcie s vlastným imaním, od ktorej sa odstúpilo, sa vykazujú ako náklad.
               
            
                  39
               
               
                  Suma transakčných nákladov zaúčtovaných ako zníženie vlastného imania počas obdobia sa zverejní osobitne v súlade s IAS 1.
               
            DÁTUM NADOBUDNUTIA ÚČINNOSTI A PRECHODNÉ USTANOVENIA
      
                  97M
               
               
                  Na základe dokumentu Cyklus ročných zlepšení 2009 – 2011 z mája 2012 sa zmenili a doplnili odseky 35, 37 a 39 a doplnil sa odsek 35A. Účtovná jednotka uplatňuje túto zmenu a doplnenie retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            
         Následné zmeny a doplnenia iných štandardov vyplývajúce zo zmeny a doplnenia IAS 32
      
      
         Na zabezpečenie súladu s revidovaným IAS 32 sú potrebné tieto zmeny a doplnenia iných štandardov IFRS.
      
      
         Zmena a doplnenie IFRIC 2 Členské podiely v družstvách a podobné nástroje
         
      
      Mení a dopĺňa sa odsek 11 a dopĺňa sa odsek 17.
      KONSENZUS
      
                  11
               
               
                  Ako sa požaduje v odseku 35 štandardu IAS 32, rozdelenia držiteľom nástroja vlastného imania sa vykazujú priamo vo vlastnom imaní. Úrok, dividendy a iné výnosy súvisiace s finančnými nástrojmi, ktoré sa klasifikujú ako finančné záväzky, sú nákladmi bez ohľadu nato, či sú tieto vyplatené sumy právne charakterizované ako dividendy, úroky alebo inak.
               
            DÁTUM ÚČINNOSTI
      
                  17
               
               
                  Na základe dokumentu Cyklus ročných zlepšení 2009 – 2011 z mája 2012 sa zmenil a doplnil odsek 11. Účtovná jednotka uplatňuje túto zmenu a doplnenie retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2013 alebo neskôr. Ak účtovná jednotka uplatňuje túto zmenu a doplnenie IAS 32 ako súčasť Cyklu ročných zlepšení 2009 – 2011 (z mája 2012) na skoršie obdobie, táto zmena a doplnenie v odseku 11 sa uplatňuje na toto skoršie obdobie.
               
            
         Zmeny a doplnenia IAS 34 Finančné vykazovanie v priebehu účtovného roka
         
      
      Mení a dopĺňa sa odsek 16A a dopĺňa sa odsek 53.
      OBSAH FINANČNÉHO VÝKAZU V PRIEBEHU ÚČTOVNÉHO ROKA
      
         Ostatné zverejnenia
      
      
                  
                     16A
                  
               
               
                  Okrem zverejnenia významných udalostí a transakcií v súlade s odsekmi 15 až 15C účtovná jednotka zahrnie do poznámok k účtovnej závierke v priebehu účtovného roka nasledujúce informácie, ak tieto informácie neboli zverejnené inde vo finančnom výkaze v priebehu účtovného roka. Informácie sa zvyčajne vykazujú na základe obdobia od začiatku roka do príslušného dátumu.
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 ďalej uvedené informácie o segmentoch (zverejnenie informácií o segmentoch sa vyžaduje vo finančných výkazoch účtovnej jednotky v priebehu účtovného roka, iba ak sa v IFRS 8 Prevádzkové segmenty vyžaduje, aby účtovná jednotka zverejnila informácie o segmentoch vo svojej ročnej účtovnej závierke):
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             ocenenie celkových aktív a záväzkov za príslušný vykazovateľný segment, ak sa takéto sumy pravidelne poskytujú vedúcemu s rozhodujúcou právomocou a ak nastala významná zmena od sumy zverejnenej v poslednej ročnej účtovnej závierke za tento vykazovateľný segment.
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 (h)
                              
                           
                           
                              
                                 …
                              
                           
                        
            DÁTUM ÚČINNOSTI
      
                  53
               
               
                  Na základe dokumentu Cyklus ročných zlepšení 2009 – 2011 z mája 2012 sa zmenil a doplnil odsek 16A. Účtovná jednotka uplatňuje túto zmenu a doplnenie retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.